Κωνσταντίνος Χρυσανθόπουλος

Ο Κωνσταντίνος Χρυσανθόπουλος (1910-1995) ήταν Έλληνας δικηγόρος και πολιτικός. Υπηρέτησε ως βουλευτής, υφυπουργός και υπουργός.

Βιογραφία 
Γεννήθηκε στην Ελίκη Αχαΐας και ακολούθησε νομικές σπουδές στο Πανεπιστήμιο Αθηνών. Εξελέγη βουλευτής Αθηνών αρχικά με την ΕΡΕ το 1958, 1961 και 1963 και με τη Νέα Δημοκρατία το 1974. Από το 1957 ως το 1958 ήταν γενικός γραμματέας του Υπουργείου Εργασίας. Ήταν υφυπουργός Εμπορίου στην κυβέρνηση Καραμανλή από τις 17 Μαΐου 1958 ως τις 20 Σεπτεμβρίου 1961. Στην κυβέρνηση Καραμανλή χρημάτισε υπουργός Εργασίας από τις 4 Νοεμβρίου 1961 ως τις 19 Ιουνίου 1963. Μετά τη Μεταπολίτευση ανέλαβε υπουργός Κοινωνικών Υπηρεσιών από τις 22 Φεβρουαρίου 1975 ως τις 10 Σεπτεμβρίου 1976.

Απεβίωσε σε ηλικία 85 ετών, το 1995. Κηδεύτηκε στις 26 Απριλίου 1995 από τον ιερό ναό Αγίων Θεοδώρων του Α΄ Νεκροταφείου Αθηνών. Κατέλιπε τη σύζυγό του Κυβέλη, παιδιά και τον εγγονό του.

Παραπομπές 

Έλληνες υπουργοί Εργασίας
Έλληνες υπουργοί Κοινωνικών Υπηρεσιών
Έλληνες υφυπουργοί Εμπορίου
Βουλευτές Αθηνών
Βουλευτές εκλεγμένοι με την ΕΡΕ
Βουλευτές εκλεγμένοι με τη Νέα Δημοκρατία